Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Peaminister Benjamin Netanyahu
kinnitas Iisraeli kavatsusi tõsta oma sõjatehnilist edemust,
valmistudes vastama ohtudele regioonis.
Pinged Katari ja Iisraeli vahel näivad tõusvat.
Türgi president Recep Tayyip Erdogan
võõrustas Iraani presidenti Ibrahim Raisi't Ankara's.
Välismaised püüded tugevdada survet Iisraelile
relvarahuks Hamasist vaevatud Gaza sektoris
ei väära Jeruusalemma otsusekindlust saavutada kõik oma sihid.
Parlamendi istungil, kus tähistati
Iisraeli seadusandliku kogu rajamise 75. aastapäeva,
kuulutas peaminister Benjamin Netanyahu,
et laialtlevinud sõna 'Knesset' sümboliseerib Iisraeli rahva võitu.
Knesseti tähtpäev väljendab me rahva taassünni võitu,
vabaduse, demokraatia, rahvusliku iseseisvuse võitu.
Rahvaesindajad on siin rahva nimel, rahva heaks -
me aastatuhandeid vana rahva, mis hindab progressi väärtusi.
Iga demokraatia, suur kui väike, pannakse sõja aegu proovile.
Iisraeli riigil on kogemus sõjast ja ta on läbi proovitud,
ja me jääme kokku ja väljume võitjana ka praegusest proovist, Jumala abiga!
Veel rõhutas Iisraeli juht vajadust säilitada meelekindlus
Iisraeli vaenlaste ees, samas toonitades, et juudiriigi vaenlastele
meenutatakse iga päev oma ränka viga, mis toob neile hävingu.
Me kõik peame üheskoos just praegu leidma endas rohkem meelekindlust!
Jätkame võitlust otsustavalt, et purustada jõhker vaenlane me ees.
Jätkame oma rahvusliku taassünni kindlustamist,
täites me kallite laste soovi, tugevaina vaimus ja teos.
Nende viimast soovi, nagu te, hr. president, loete,
ei saa enam selgemini väljendada.
Nad ütlevad: Koos võidule! Koos võidule!
Olgu nende mälestus õnnistuseks!
Päev-päevalt tõestame vaenlastele, et nad on teinud ränga vea.
Nad arvasid, et kaotame kõik, mis meile kallis.
Nad petsid taas iseend, et Iisrael on nõrk nagu ämblikuvõrk.
Kuid kõik läks hoopis vastupidi.
Meile anti küll 7. okt. ränk hoop, kuid saime väga kähku jalule tagasi.
Iisraeli ühiskond koondus.
Tegev- ja reservväelased ilmusid hulgakaupa väeosadesse.
Kaitsevägi ja me julgeolekuteenistused lihvisid oma võimekusi.
See on sõda me kodu pärast; see peab lõppema - ja lõpebki -
uusnatside agressiooni ja kurjuse purustamisega.
Kõik, kes osalesid, pantvange võtsid, vägistasid ja tapsid me kodanikke,
tõmbasid kaela enneolematu hävingu.
Netanyahu kordas ka üle
Iisraeli sõjasihid islamistlike terroriühingute vastu
Hamasist vaevatud Gaza sektoris.
Seadsime sihid sõja jaoks, ja need on kindlad ja maksvad:
Lõpetada Hamasi võim, tuua kõik me pantvangid -
kõik pantvangid! - koju tagasi
ja tagada, et Gaza ei kujutaks enam ohtu Iisraelile.
Kõik, kes tõstavad käe me vastu Gazas,
kõik, kes tõstavad käe me vastu kus tahes,
saavad kiiresti tundma me jõudu.
Ei tule mingeid järeleandmisi,
kui kaalul on me olemasolu ja tuleviku tagamine järelpõlvedele.
Peame määrama oma saatuse ise. Hoiame oma maad veelgi tugevamini.
Taastame asulad-kibutsid Gaza piiril.
Toome nii lõuna kui põhja elanikud turvaliselt koju tagasi.
Tahame veelgi tarmukamalt kasvatada oma jõudu.
See on jõu pideva kasvatamise poliitika.
Hr. spiiker, see jõuab Knesset'isse väga kiiresti,
see selge muutus me poliitikas kasvatada oma jõudu,
tõsta juudi riigi tugevus enneolematule tasemele.
Olukord Lähis-Idas näib teravnevat kogu ses heitlikus regioonis
Iraani kuritahtliku avantürismi tõttu, ent Iisraeli peaminister toonitas,
et Jeruusalemmal pole muud valikut
kui astuda vastu Teheranist lähtuvale kurjusele.
Kindlustame Iisraeli seisundi
tsiviliseeritud maailma valvetornina Lähis-Idas.
Juba sõja alates ütlesin maailma liidreile:
Kui Iisrael ei peaks võitma - Jumal hoidku - olete teie järgmised;
Oht jõuab teieni palju kiiremini kui arvate.
Ütlesin neile, ka eile:
Meie sõda on teie sõda, ja meie võit on teie võit!
Ütlesin ka: Iisrael ei alistu kunagi
Iraanist juhitavale verisele terrorismile.
Sõdime nendega, kes meid ründasid, seeläbi andes inimkonnale lootust -
valgust, mitte pimedust, headust, mitte kurjust, vabadust, mitte orjust!
Rõhutan seda sõnumit, sõbrad, ka kodus.
Valdav enamus rahvast usub Iisraeli vaimu,
Iisraeli vastupidavust, Iisraeli tee õigsust.
Kui kohtame selles kahtlejaid, vastame sõnadega Piiblist,
mitte vaikse, tasase häälega, vaid vahva ja tugeva häälega.
Võidab julgus - me sõdurite julgus, me langenud sangarite julgus!
Võidab Iisraeli rahvas!
Pinged näivad kasvavat ka Iisraeli suhetes Katariga,
mis on aastaid toetanud Hamasi rahaliselt
ja võõrustab hetkel islamistliku Hamasi poliitjuhte oma pealinnas Doha's.
Pinged avaldusid pärast seda, kui peaminister Benjamin Netanyahu,
kohtudes suletud uste taga Hamasi pantvangide peredega,
olevat Katarit arvustanud, nimetades seda Laheriiki probleemseks
seoses Doha püüetega vahendada oma ammust hoolealust Hamasi.
Netanyahu olevat lekkinud salvestuses väljendanud ka sügavat pettumust
Bideni valitsusega tolle otsuse tõttu pikendada lepet,
millega Katar võõrustab USA armee keskväejuhatuse sõjaväebaasi
veel kümme aastat.
Katari välisministri esindaja tegi vastuseks avalduse,
et Katarile on Iisraeli peaministri märkused õõvastavad.
Veel märgiti avalduses,
et kui väidetavad märkused leitakse olevat tõesed,
siis Iisraeli peaminister vaid takistab ja õõnestab vahendustegevust,
ilmselt oma poliitilise karjääri huvides,
mitte esmajoones süütute elude, sh Iisraeli pantvangide, päästmiseks.
Ka hoiatati välisministeeriumi avalduses
häbenematult Iisraeli peaministrit:
'Loodame, et Netanyahu ei vaeva end Katari ja USA strateegiliste suhetega,
vaid otsustab tegutseda heas usus
ja keskendub pantvangide vabastamisele.'
USA erisaadik Brett McGurk sõitis Doha'sse,
kuna Washington jätkab diplomaatilisi püüdlusi
uue humanitaaripausi saavutamiseks Gazas.
Nagu ütlesin, on Brett praegu regioonis.
Tal on palju kõnelusi paljudel teemadel,
ent see on tema päevakava tipus.
Ta on Doha's, nagu täna ütlesin.
Kõnelustest ette ruttamata kordan vaid eile öeldut,
et meil on väga kained ja tõsised arutelud,
ja soovime kindlasti veel ühe humanitaarpausi kehtestamist,
et abi pääseks jälle sisse ja rahvas välja.
Ent kui lähedale oleme jõudnud ja millised saavad olema tingimused,
mitu päeva ...?
See on kõik osa käimasolevaist kõnelustest,
ja mul ei sobi spekuleerida, mis suuna see võtab.
Türgis võõrustas president Recep Tayyip Erdogan
Iraani ametivenda Ibrahim Raisi't.
Kaks riigijuhti arutasid arenguid regioonis
pearõhuga Hamasi algatatud sõjale Iisraeli vastu.
Kumbki peab Iisraeli agressoriks, eirates kohapealset tegelikkust.
Siiski rõhutas president Erdogan vajadust
lõpetada sõda ja taastada rahu regioonis,
president Raisi aga muidugi kasutas oma viibimist ühes NATO liikmesriigis,
et väljendada Islamivabariigi põlgust USA ja eriti Iisraeli vastu.
Hullem on see, et sionistliku režiimi teod
leiavad toetust ameeriklastelt ja mõnelt lääneriigilt.
Õigupoolest on suur probleem, et USA toetab ametlikult sionistlikku režiimi.
Tegelikult sooritab praegu neid roimi USA,
ja tema kätel on süütute laste ja naiste veri.
Ehkki Iraani president süüdistab jultunult USAd metsikustes,
mida Teheran ise mahitas oma palestiina käsilaste -
Palestiina Islamidžihaadi ja Hamasi - käte läbi 7. oktoobril,
jätkavad ajatolla režiimi käsilased pingete kruvimist Lähis-Idas laiemalt,
sh rünnates korduvalt USA tsiviil- ja sõjalisi vahendeid.
Tänan vaatamast TV7 Iisraeli Uudiseid!
Palun paluge rahu Jeruusalemmale ja päästet Iisraelile.
Ühtlasi on meile oluline rõhutada,
et TV7 Israel on annetuspõhine mittetulundusteenistus
ning kõik me saated on saadaval tasuta.
Kui siis me päevauudised on teile õnnistuseks
ja te soovite aidata meil nende kulusid kanda,
võite teha annetuse me võrgulehel www.tv7israelnews.com.
Olen Jonathan Hessen. Soovin õnnistud õhtut!
Kui Jumal lubab, näeme jälle me järgnevais uudistes!
Seniks šalom Jeruusalemmast!
Tõlge: Sulev Kivastik